དགེ་འདུན་ཆོས་འཕེལ།བོད་ཀྱི་རི་མོའི་སྒྱུ་རྩལ་བ་དང་པོ།ཞེས་པའི་ཕྱག་དེབ་དབུ་འབྱེད་ཀྱི་མཛད་སྒོ་འདི་ནི་ཀུན་ཕན་ཐེབས་རྩ་ཚོགས་པ་དབུ་བརྙེས་ནས་ལོ་ངོ་༢༠འཁོར་བའི་དགའ་སྟོན་གྱི་དུས་ཆེན་སྲུང་བརྩི་ཞུ་བའི་ལས་རིམ་གྱི་ཐོག་མ་ཡིན་ལ།སྤྱི་ལོ་༢༠༡༤ལོའི་ཟླ་བ་༥ཚེས་༢༢རེས་གཟའ་ཕུར་བུའི་ཉིན་ཕྱི་དྲོའི་ཆུ་ཚོད་དྲུག་དང་ཕྱེད་ཀར་ཨ་རིའི་ནེའུ་ཡོག་གི་ཀུན་ཕན་ཐེབས་རྩ་ཚོགས་པའི་ལ་རྩེ་དཔེ་མཛོད་ཁང་ལ་འཚོག་རྒྱུ་ཡིན་པས།དེའི་སྐབས་སུ་ང་ཚོས་ཆང་དང་ཞལ་ཏོག་དྲང་ནས་རྩོམ་པ་པོ་དང་དངོས་སུ་ཁ་བརྡ་བྱ་རྒྱུའི་གོ་སྐབས་སྐྲུན་རྒྱུ་ཡིན་པས་སྐུ་ཉིད་ངེས་པར་དུ་ཕེབས་རྒྱུའི་གདན་ཞུ་འབུལ་བཞིན་པ་ལགས།